සෞභාග්‍යා නිෂ්පාදන ගම්මාන වැඩසටහන

පාතදුම්බර ප්‍රාදේශීය ලේකම් කොට්ඨාසය
1. ව්‍යාපෘති හැදින්වීම
සෞභාග්‍යමත් ශ්‍රී ලංකාවක්﻿ බිහිකිරීමේ අරමුණින් ක්‍රියාත්මක සෞභාග්‍යා නිෂ්පාදන ගම්මාන වැඩසටහන යටතේ පාතදුම්බර ප්‍රාදේශීය ලේකම් කොට්ඨාසයේ, මීගම්මන මීගමවත්ත යන එකිනෙකට මායිම්ව පිහිටා ඇති ග්‍රාම නිලධාරී වසම් ඒකාබද්ධ කර ගනිමින් වැනිලා වගාව සංවර්ධනය මෙම ව්‍යාපෘතියෙන් සිදු කරන අතර දැනට මෙම වසම්වල සිදු කරන මෙම වගාව සැලසුම් සහගත ප්‍රජා මූලික ව්‍යාපාරයක් බවට පත්කොට එමගින් ග්‍රාමීය ප්‍රජාවගේ දිළිදු බව තුරන් කිරීම හා දේශීය නිෂ්පාදන දිරි ගැන්වීම මෙම ව්‍යාපෘතිය මගින් සැලසුම් කර ඇත.
මැද රට තෙත් කලාපයට අයත් වසර පුරා පැතිරුනු වර්ෂාපතනයක් සහ සෞම්‍ය දේශගුණයක් සහිත මෙම මීගම්මන හා මීගමවත්ත ප්‍රදේශ විශාල ප්‍රමාණයේ හා මධ්‍යම ප්‍රමාණයේ ගෙවතු වලින් සමන්විත වන අතර සාදික්කා, කෝපි, කොකෝවා වැනි සුළු අපනයන භෝග අනෙකුත් ගෙවතු ශාක සමග මිශ්‍ර වගාවන් ලෙස දක්නට ලැබේ. ප්‍රදේශයේ ජනතාවගේ ජන ජීවිතය සැලකීමේ දී බහුතරයක් ප්‍රජාව ස්ථිර ආර්ථික ක්‍රියාකාරකමක නිරත නොවන අතර ගෘහාශ්‍රිත ශ්‍රමය සුලබව පවතී. මෙම සාධක සැලකීමේ දී කෘෂිකාර්මික ග්‍රාමීය ව්‍යවසායකත්ව ව්‍යාපෘතියක් ලෙස වැනිලා වගාව මෙම ප්‍රදේශයට ඉතාමත් යෝග්‍ය බව හඳුනාගත හැකිය.
මෙම ප්‍රදේශය සැලකූ විට දැනටමත් ශ්‍රී ලංකාවේ වැනිලා වගාව ව්‍යාප්ත කිරීම, නිෂ්පාදන මිලදී ගැනීම, දැනුම බෙදාදීමේ ප්‍රමුඛතම ආයතනය වන මහනුවර වැනිලා වගාකරන්නන්ගේ සංගමය මීගම්මන වසමේ පිහිටා තිබීම හා මෙම වසම් වල දැනටමත් සාර්ථක ව්‍යවසායකයින් බිහිකර නිෂ්පාදන කාර්යයයේ නිරතවීම මෙම ව්‍යාපෘතියේ සාර්ථකත්වයට බෙහෙවින් ඉවහල්වනු ඇත.      
ව්‍යාපෘතිය මඟින් දැනටමත් වැනිලා වගාවේ නිරත වන ගොවීන් හා ව්‍යාපෘතිය සඳහා අලුතින් එකතුවන ගොවීන් 116 දෙනෙකුගේ වගාවන් සංවර්ධනය කරන අතර නිෂ්පාදන ධාරිතාවය ඉහළ නැංවීමට කටයුතු කරනු ලැබේ. 
තෝරාගත් ප්‍රතිලාභීන් වැනිලා වගාවෙන් ආදායම් ලබන තෙක් ඔවුන්ගේ ආර්ථික ස්ථාවරත්වය තහවුරු කිරීම සඳහා අමතර ආදායම් ක්ෂේත්‍ර ඔවුන් වෙත හඳුන්වාදෙන අතර ඒ සදහා පුහුණු වැඩසටහන් සඳහා යොමු කිරීම, ආයතන සම්බන්ධීකරණයෙන් ණය පහසුකම් ලබා දීම ආදිය සඳහා ව්‍යාපෘතිය මගින් පහසුකම් සපයනු ලැබේ. මෙහි දී මෙම ප්‍රදේශයට වඩා යෝග්‍ය වැල්දොඩම් වගාව, ගෘහාශ්‍රිත බිම්මල් වගාව, හරිතාගාර තුළ නයිමිරිස් වගාව, මී මැසි පාලනය, සුළු අපනයන භෝග  වගාව හා බුලත් වගාව හඳුන්වා දීමට අදහස් කර ඇත.එසේම වැනිලා වගාව සමග අතුරු භෝගයක් ලෙස වැනිලා සංගමය මගින්ම මිලදී ගන්නා සේර වගාව හදුන්වා දෙන අතර එමගින් ආදායම් ස්ථිරත්වය තහවුරු කෙරේ.   
නිෂ්පාදන ගම්මානයක් ලෙස මෙම ගම්මාන ඒකාබද්ධව මීගම්මන සෞභාගයා වැනිලා නිෂ්පාදන සමිතිය පිහිටුවා  එමගින් ප්‍රතිලාභීන් අතර සහයෝගය හා ගැටළු නිරාරණය වෙළදපල සම්බන්ධීකරණය ආදී ව්‍යාපෘතියේ තිරසාර පැවැත්මට අදාල කටයුතු වගකීම් පවරා දීමට කටයුතු කරනු ඇත.  ව්‍යාපෘතිය මගින් ග්‍රාමීය ප්‍රජාවගේ ආර්ථික සංවර්ධනය ප්‍රධාන ලෙසම ඉලක්කගත කරන අතර මාසිකව එක් ප්‍රතිලාභියකු සදහා අවම රු.30,000.00ක ආදායමක් ලැබෙන පරිදි මෙම ව්‍යාපෘතියේ ආර්ථික කටයුතු සැලසුම්කර ඇත. 
2021 සෞභාග්‍යා නිෂ්පාදන ගම්මාන වැඩසටහන යටතේ පාතදුම්බර ප්‍රාදේශීය ලේකම් කොට්ඨාසය තුල ක්‍රියාත්මක කිරීමට සැලසුම්කර ඇති මෙම ව්‍යාපෘතිය මගින් මෙම කෝට්ඨාසයේ ග්‍රාමීය ප්‍රජාවගේ සමාජ ආර්ථික සංවර්ධනය මෙන්ම මෙරටට විදේශ විනිමය උපයාදෙන ක්ෂේත්‍රයක් හදුන්වාදීමද අරමුණු කර ඇත.

			ව්‍යාපෘති ප්‍රදේශය (601-මීගම්මන/602-මීගමවත්ත)
3 ව්‍යාපෘති පසුබිම
ලොව ජනප්‍රියම සහ මිල අධිකම රසකාරකය බවට පත්ව ඇති ස්භාවික වැනිලා රසකැවිලි, සුවඳ විලවුන් හා ඖෂධ කර්මාන්තයේ නැතුවම බැරි අමුද්‍රව්‍යයක් බවට පත්ව ඇත. මෙම අධික ඉල්ලුම සමග ලෝකයේ බොහෝ රටවල් වැනිලා වගාවට යොමු වු අතර, කෘත්‍රිම වැනිලා හදුන්වා දීමත් සමග ඉල්ලුම තරමක් අඩු වුවත් කෘත්‍රිම වැනිලින් පිලිකාකාරක බව සොයා ගැනීමත් සමග බොහෝ දියුණු රටවල් කෘත්‍රීම වැනිලින් තහනම් කල අතර ඒ සමග ස්භාවික වැනිලා සදහා ලෝක වෙළදපලේ ඉහළ ඉල්ලුමක් ඇතිවී ඇති අතර ලොව ප්‍රධානම වැනිලා නිෂ්පාදකයා බවට මැඩගස්කරය පත්ව ඇත. ඉන්දුනීසියාව, මෙක්සිකෝව, පැපුවා නිව්ගිනියාව, චීනය හා තුර්කිය අනෙකුත් ප්‍රධාන නිෂ්පාදකයින් වන අතර වාර්ෂික ලෝක නිෂ්පාදනය මෙට්‍රික් ටොන් 18000 ක් පමණ වේ.
දේශීය ආහාර කර්මාන්තයේදී ද, කෘත්‍රිම වැනිලා බහුලව යොදා ගන්නා අතර එහි ඇති සෞඛ්‍ය තර්ජනය සමඟ ඉදිරියේදී ශ්‍රී ලංකාව තුලද ස්භාවික වැනිලා අහාර කර්මාන්ත සදහා යොදා ගැනීමේ අවස්ථා පවතින අතර දැනට එලිෆන්ට්හවුස් ආයතනයට සිය අයිස්ක්‍රීම් නිෂ්පාදන සදහා මෙම මහනුවර වැනිලා වගාකරන්නන්ගේ සංගමය වාර්ෂිකව වියළි වැනිලා කරල් කිලෝග්‍රෑම් 500ක් පමණ ගිවිසුම්ගතව ලබාදෙයි. එබැවින් ගොවීන්ගේ නිෂ්පාදන සදහා වෙළදපල ස්ථාවරත්වයක් පවතී.     
අපනයන කෘෂිකර්ම දෙපාර්තමේන්තුවට අනුව මෙරට හේකටයාර 100 කට ආසන්න වැනිලා වගාවක් ව්‍යාප්තව පවතින අතර ප්‍රධාන වශයෙන් තෙත් කලාපයේ මහනුවර,මාතලේ නුවරඑළිය හා කෑගල්ල දිස්ත්‍රික්ක වල වැනිලා වගාව ගෘහාශ්‍රිතව ව්‍යාප්තව පවතී. අපනයන සංවර්ධන මණ්ඩල දත්තවලට අනුව ශ්‍රී ලංකාවේ වාර්ෂික වැනිලා නිෂ්පාදනය මෙට්‍රික් ටොන් 1.5 පමණ වන අතර පෝලන්තය,නවසීලන්තය, ඉතාලිය,සිංගප්පූරුව හා ආජන්ටිනාව යන රටවලට අපනයනය කරන අතර මෙරට වැනිලා වල වැනිලින් ප්‍රතිශතය අනෙකුත් රටවල වැනිලින් ප්‍රතිශතයන්ට වඩා ඉහළ අගයක් ගැනීම මෙරට වැනිලා නිෂ්පාදන වලට වෙළදපල තරඟකාරිත්වය ජයගැනීම සදහා වැඩි අවස්ථා ලබා දෙයි. 
අපනයන කෘෂිකර්ම දෙපාර්තමේන්තුව හා අපනයන සංවර්ධන මණ්ඩලය වැනි රාජ්‍ය ආයතන වැනිලා වගාව සංවර්ධනය සදහා පුහුණු වැඩසටහන් පැවැත්වීම තාක්ෂණය ලබා දීම, ගුණාත්මක රෝපණ ද්‍රව්‍ය ලබා දීම, රෝග පලිබෝධ මර්දනය සදහා සහය වීම සහ අපනයන වෙළදපල සම්බන්ධීකරණය වැනි සේවාවන් රාශියක් ක්‍රියාත්මක කිරීම. වැනිලා නිෂ්පාදන මිලදී ගැනීම හා වගාව ප්‍රවර්ධනය සදහා පුද්ගලික සංවිධාන කිහිපයක් පැවතීම ව්‍යාපෘතියක් ලෙස මෙම ව්‍යාපෘතියේ තිරසාරබව තහවුරු  කරණු  ඇත.
  මෙම ග්‍රාම නිලධාරී කොට්ඨාස සැලකීමේදී පවුල් ඒකක 1409 ක පුද්ගලයින්  5373 වාසය කරයි මෙයින් පවුල් 309 ක් පමණ සමෘද්ධි සහණාධාරලාභී පවුල් වේ. ඔවුන්ගේ ගෙවතු වපසරිය හා ගෘහාශ්‍රිත ශ්‍රමය පැවතීම මෙම වගාව තුලින් මෙම ප්‍රජාව සවිබල ගැන්වීම සදහා වඩාත් පිටිවහලක් වනු ඇත .

Vanilla fragrans
කුලය: Orchidaceae​


පාංශු සහ දේශගුණික අවශ්‍යතා
පස
ඉතා සාරවත් හොඳින් ජලය බැස යන ලෝම පස වඩාත් යෝග්‍ය වේ. පස කාබනික ද්‍රව්‍ය වලින් පොහොසත් විය යුතුය.
දේශගුණය
උන්නතාංශය – වැනිලා මුහුදු මට්ටමේ සිට මීටර 1000 ට වඩා උස හොඳින් වගා කළ හැකිය. සෙල්සියස් අංශක 21-32 අතර උෂ්ණත්වය ඉතා සුදුසු ය. නමුත් සෙල්සියස් අංශක 27 ක උෂ්ණත්වයේදී වැනිලා හොඳින් වැවේ. 

වර්ෂාපතනය – මි.මී. 2000-2500 වර්ෂාපතනය සුදුසු ය. නමුත් මල් හට ගැනීම ආරම්භය සඳහා මාස 2-3 ක වියළි කාලයක් අවශ්‍ය වේ.

බෝගය ස්ථාපනය කිරීම
රෝපණ ද්‍රව්‍ය
වර්ධක ප්‍රචාරණය භාවිතා කරනු ලැබේ. 3′-4.5′ (මීටර 1-1.5) ප්‍රමාණයේ දඩු කැබලි තෝරාගත් මව් වැල් වලින් ලබා ගනී. දඩු කැබලි වල පහළ කෙළවර පුරුකට ආසන්නයෙන් තිබිය යුතු අතර පහළ කෙළවරින් පත්‍ර 3-4 ඉවත් කළ යුතුය. අංකුර වැඩීම සඳහා දඩු කැබලි සඳහා දින 7 ක් පමණ ආධාරකයක් මත එල්ලා තැබිය යුතුය.
පුරුක් 3 – 4 සහිත කැබලි 8 ”X 5” පොලිතින් මලුවල සිටුවිය හැකි අතර රිකිලි දැමූ පසු ඒවා රෝපණ ද්‍රව්‍ය ලෙස භාවිතා කළ හැකිය.
ක්ෂේත්‍රයේ රෝපණය
වැනිලා සෙවන ප්‍රිය කරන ශාකයකි. එබැවින් ප්‍රමාණවත් සෙවන (50-60%) ලබා දීම සඳහා සජීවී ආධාරක ගස් භාවිතා කරයි. ග්ලිරිසීඩියා යනු වඩාත් සුදුසු සෙවන ගස සහ ආධාරක ගස වන අතර වැනිලා රෝපණය කිරීමට අවම වශයෙන් මාස හයකට පෙර ක්ෂේත්‍රයේ සිටුවනු ලබේ.
පරතරය – මීටර් 2.5 x 1.5 (අඩි 8 x 5) පරතරයට හෙක්ටයාරයට දඩු කැබලි 2000 සිටුවිය හැකිය. වර්ෂාව ආරම්භයත් සමඟ සිටුවීම කළ යුතුය. ආධාරකයේ මුල සිට විෂ්කම්භය අඩි 2 ක් සහ අඟල් 8 ක් පමණ ගැඹුරට පස බුරුල් කර ගත යුතුය. ඉන්පසු කාබනික පොහොර කූඩා 2-3 ප්‍රමාණයක් එක් කළ යුතුය. ආධාරක ගස වටා පැළ සිටුවීමට සකස් කරගත් භූමියෙහි මතුපිට හරහා අඟල් 4 ක් ගැඹුරට කාණුවක් ආකාරයට සාදා ගත යුතුය. වැනිලා දඬු කැබැල්ලේ පහල කෙළවරේ සිට සෙ.මී. 3 ක් පමණ පසෙන් ඉහලට සිටින සේ එම කැබලි තිරස් අතට කාණුව තුල තබා පස්වලින් වසා ගනු ලැබේ. සිටුවා ගත් දඬු කැබලිවල ඉහල කෙළවර ආධාරකයට තබා ගැට ගසා ගත යුතු අතර, සෙන්ටිමීටර 7.5 – 15 පමණ ඝනකමට දිරාපත් වූ කාබනික ද්‍රව්‍ය උපයෝගී කර ගනිමින් වසුන් කළ යුතුය.
බෝග කළමනාකරණය
වැල් පුහුණුකිරීම
සිටුවා ගත් වැනිලා වැල් කැබලි වර්ධනය වත්ම අළුතින් මතුවන අක්ෂීය අංකුර උඩු අතට වැඩීමට පුහුණු කළ යුතුය. වැල් ආධාරක ගස මුදුනට ළඟා වූ විට ඒවා නැවත පහලට වැටීමට ඉඩ දිය යුතුය. ඒවා නැවත පොළොව මට්ටමට වර්ධනය වූ පසු බිම දිගේ සෙන්ටිමීටර 30-45 (අඩි 1-1.5) බිම දිගේ වර්ධනය වීමට සලස්වා නැවත  දල්ල ඉහළට කරකවා ආධාරක ගස මතට වැඩීමට ඉඩ සැලැස්විය යුතුය. එක් වැලිකින් වැල් කිහිපයක් සාදන තුරු මෙම ක්‍රියාවලිය නැවත සිදු කළ යුතුය. වැල්වල පොළොව මට්ටමේ ඇති වැල් කොටස් කාබනික පොහොරවලින් ආවරණය කළ යුතුය.
මල් පිපීම උත්තේජනය කිරීම
උපරිම ප්‍රමාණයෙන් මල් ලබා ගැනීම සඳහා මල් හට ගැනීම කෘත්‍රීමව පෙළඹවීමක් කළ යුතුය. සාමාන්‍යයෙන්, මෙය ජනවාරි මාසයේදී සිදු කෙරේ. පහතට එල්ලා වැටී වැඩී ඇති හොඳින් මේරූ වැල්වල කෙළවර සිට පුරුක් 5-7පමණ ඉවත් කර ගත යුතුය. 70-80% හිරු එළිය ලබීම සඳහා සෙවන සහිත ගස් ද කප්පාදු කළ යුතුය.
පොහොර යෙදීම
සාමාන්‍යයෙන් වැනිලා සඳහා භාවිතා නොකළද කාබනික පොහොර අත්‍යවශ්‍ය වේ. සෑම වැසි කාලයක් ආරම්භයේදීම කොම්පෝස්ට් පොහොර යෙදිය යුතුය. වියළි හෝ අමු කොළ භාවිතාකර අවම වශයෙන් මාස හයකට වරක් කොළ රොඩු වලින් වසුන් කළ යුතු අතර, සෙවන ශාක ද කප්පාදු කළ යුතුය.
පරාගණය
ස්වාභාවික පරාගණය මගින් කරල් හටගන්නේ ඉතාම කලාතුරකින් බැවින් වැනිලා කෘතිම පරාගනය අත්‍යවශ්‍ය වේ. පුෂ්පය ස්වපරාගනය විය හැකි නමුත් පරාගධානියේ සිට කලංකයට පරාග ගමන් කිරීමට හෝ පෙත්ත හෝ තුණ්ඩිකය ඉස්සීම මලින් පරාගධානි කලංකයෙහි ස්පර්ෂ වීම බාහිර ආධාරයකින් තොරව සිදු නොවේ. සාමාන්‍යයෙන් අප්‍රේල්-මැයි කාලවලදී මල් හට ගැනීම සිදුවන අතර, මල් කුඩා ලිලී වැනි, කොළ පැහැති-කහ පැහැයෙන් යුක්ත වේ. පොකුරක මල් 20 ක් පමණ ඇත. සාමාන්‍යයෙන්, එක් ඒකාක්ෂකයක දිනකට මල් 2 ක් හෝ 3 ක් විවෘත වන අතර, සාමාන්‍යයෙන් සම්පූර්ණ මල් හට ගැනීමේ කාලය දින 24ක් පමණ වේ. මල උදෑසන විවෘත වන අතර සවස් කාලයේ නැවත වැසී යන අතර, කිසි විටෙකත් නැවත විවෘත නොවේ. එය පරාගනය නොවුනහොත්, පසුදා පරවී වැටීමට ලක්වේ. පරාගනය සඳහා ප්‍රශස්ත කාලය උදෑසන කාලයේ මැද භාගයයි. (පෙරවරු 7 සිට 11 දක්වා)
එක් පෙකුරක මල් 20 සිට 30 දක්වා හට ගනී. එක් වැලකින් කරල් 100 -150 අතර ලබා ගත හැකිය.
බෝග ආරක්ෂණ
ආර්ථික වශයෙන් වැදගත් පළිබෝධ සහ රෝග වාර්තා වී නොමැත.
අස්වනු හා පසු අස්වනු පිළිවෙත්
අස්වනු නෙලීම
පරාගනයෙන් මාස 8-9 කට පසු කරල් මේරීම සිදු වේ. අස්වනු නෙළීම ප්‍රධාන වශයෙන් නොවැම්බර් සිට දෙසැම්බර් දක්වා සිදු කෙරේ. කොළ පැහැති කරලෙහි කෙළවර කහ පැහැයට හැරෙන විට සහ පහළ කෙළවරේ කරල් විවෘත වන විට අස්වනු නෙලීම සඳහා සුදුසුම කාලයයි. අස්වැන්න නෙළීමේදී පරිණත කරල් පමණක් නෙලිය යුතුය. හොඳින් පැසුණු කරල් 60 ත් 70 ත් අතර ප්‍රමාණයක් අවශ්‍ය වන අතර සැකසූ කරල් කිලෝග්‍රෑම් 1 ක් සෑදීම සඳහා අමු කරල් කිලෝග්‍රෑම් 6 ක් අවශ්‍ය වේ. කරල් අවම වශයෙන් 6cm විය යුතු අතර වඩා හොඳ තත්ත්වයේ කරල් 10cm ට වඩා වැඩි විය යුතුය. පරාගණයෙන් මාස 2 කට පසු කුඩා කරල් (සෙන්ටිමීටර 10 ට අඩු) පොකුරුවලින් ඉවත් කළ යුතු අතර පොකුරක් තුළ කරල් 8-10 ක ප්‍රමාණයකට පමණක් ඉඩ දී අනෙක් සියලුම කරල් ඉවත් කළ යුතුය. කරල උඩු අතට නැමීමෙන් කඩා ගත යුතු අතර, කැඩුම් මතුපිටෙහි දිලීර හානි වළක්වා ගැනීම සඳහා කතුර හෝ පිහියක් ලෙස භාවිතාකර අස්වැන්න නෙලීම නොකළ යුතුය.
අස්වැන්න – වගා කිරීමෙන් වසර 3 කට පසු හෙක්ටයාරයකට කිලෝග්‍රෑම් 500 – 800 ක් සහ උපරිම අස්වැන්න අවුරුදු 7- 8 ක කාලයක් ඉක්මවන විටදීය.
 
පිරිසැකසුම් කිරීමේ ක්‍රම කිහිපයක් ඇතත් සෑම ක්‍රමයකම මූලික පියවර සමාන වේ.

මැලවීම – සුවඳ සහ රසය නිපදවීමේදී එන්සයිම ප්‍රතික්‍රියා ආරම්භ කරයි. කරල් දුඹුරු පැහැයට හැරේ.

වෑස්සීම – හානිකර පැසවීම වැළැක්වීම සඳහා එන්සයිම ප්‍රතික්‍රියා ඉහල නැංවීම සඳහා ඉක්මනින් වියලීමට සැලැස්වීමට සහ තද දුඹුරු පැහැයට හුරු කරල් ලබා ගැනීම සඳහා උෂ්ණත්වය වැඩි කිරීම සිදු කරයි.

වියළීම – සෙමින් වියළීම. කරල් ඒවායේ මුල් බර තත්වයෙන් තුනෙන් එකක් කරා ළඟා වේ.

තත්වාරෝපණය – අපේක්ෂිත සුවඳ සහ රසය පූර්ණ ලෙස වර්ධනය වීමට ඉඩ දීම සඳහා සංවෘත පෙට්ටි තුල මාස තුනක් හෝ ඊට වැඩි කාලයක් ගබඩා කර තබා ගැනේ.
ලෝක වෙළඳපොලේ වැනිලාවල වාණිජ වටිනාකම තීරණය කරන ලක්ෂණය වන්නේ සකස් කළ වැනිලා කරල්වල සුවඳ සහ රසය වේ. උපරිම සුවඳ සහ රසය මෙන්ම භෞතික පෙනුම ආරක්ෂා කර ගැනීම සඳහා පිරිසැකසුම් කළ යුතුය. හොඳින් මේරූ වැනිලා කරල් නෙලා ගත් පසු ඒවා සකස් කිරීම සඳහා ගෙන ගොස් ප්‍රමාණය හා තත්වය අනුව වර්ග කරනු ලැබේ. වර්ග කළ කරල් විශාල උණු වතුර බඳුන්වලට (සෙල්සියස් අංශක 63) දමා ඉක්මනින් ජලය ඉවත් කරයි. එසේ රත් වූ කරල් තද පැහැති කපු රෙදිවලින් ඔතා ගන්නා අතර දිනකට පසු පැයක පමණ කාලයක් විවෘත හිරු එළියේ පතුරුවලින්/රීප්පවලින් සකස් කල වේදිකා මත තබා වියලා ගනු ලැබේ. සතියක් පමණ, දිනකට පැය දෙකක් අව්වේ කරල් වියළීම සිදු කරන අතර එසේ වේලා ගන්නා සෑම අවස්ථාවකදීම ඒවා කපු රෙද්දක ඔතා තැබේ. මෙම අවස්ථාව වනවිට වැනිලා කරල් තරමක් නම්‍යශීලී භාවයකින් යුක්ත වී ඇත. ඊළඟ මාස දෙක තුනක කාලය තුළ වැනිලා කරල් සෙවන සහිත ස්ථානයක රාක්ක මත හෝ හොඳින් වාතාශ්‍රය ඇති කාමරවල අතුරා තැබෙන්නේ සම්පූර්ණ රසය හා සුවඳ වර්ධනයවීම සඳහා වේ. සකස් කිරීමේ ක්‍රියාවලියට පසුව හොඳින් වාතාශ්‍රය ලැබෙන ස්ථානයක දී වර්ග කර ඒවා නැව්ගත කිරීමට මිටි බැඳීමට ප්‍රථම ඒවායේ දිග අනුව ශ්‍රේණිගත කරනු ලැබේ. මේ කාලය වන විට වැනිලා කරලේ සුවඳ විශිෂ්ට තත්වයට පත්ව තිබේ.
ප්‍රමිතිගත ගුණාත්මක පිරිවිතර
කරලේ දිග – සෙන්ටිමීටර 17-25 අතර 
සුවඳ – ආවේණික වැනිලා සුවඳ
වර්ණය – තද දුඹුරු හෝ කළු වර්ණය 
පෙනුම – දිලිසෙන තෙල් සහිත මතුපිට සමග කෘමි හානි හෝ වෙනත් පලුදුවීම් නොමැති වීම
පිරිසිදුකම – බාහිර ද්‍රව්‍ය, සත්ව හා ශාක කොටස් හෝ කෘමීන් ගෙන් තොරවීම තෙතමනය – 25% -30% පමණ

5 අරමුණු
· දේශීය නිෂ්පාදන දිරි ගැන්වීම
· ග්‍රාමීය ප්‍රජාවගේ සමාජ ආර්ථික සංවර්ධනය
· පරිසර හිතකාමී නිෂ්පාදන ආර්ථිකයක් ඇති කිරීම
· ග්‍රාමීය කෘෂිකාර්මික නිෂ්පාදන දිරිගැන්වීම
· ගෘහ කර්මාන්තයක් ලෙස ප්‍රචලිත කිරීමට සැලසුම් කරන හෙයින් නිවසේ සිටිමින් අමතර කාලය ප්‍රයෝජනයට ගත හැකි වීම.
· ග්‍රාමීය කාන්තාවන් සවිබල ගැන්වීම.
· ග්‍රාමීය සම්පත් ජාතික ආර්ථිකයට ඵලදායීව යොදා ගැනීම.


















6 අපේක්ෂිත නිෂ්පාදන
6.1 වැනිලා කරල්

මෙම ව්‍යාපෘතිය මගින් මූලිකවම ගෘහාශ්‍රිතව වැනිලා වගාකර ගිවිසුම්ගත මුදලකට මහනුවර වැනිලා වගාකරන්නන්ගේ සංගමය වෙත අලෙවි කිරීමට සැලසුම් කර ඇත. එම සංගමය පදම් කල වැනිලා කරල් අපනයනය හා දේශීය වෙළදපල සදහා ලබා දෙයි. එම ආයතනය මේ වන විටත් නිෂ්පාදනයේ නිරත කීර්තිමත් ආයතනයක් වීම ව්‍යාපෘතිය තිරසාරව පවත්වා ගැනීමට හා ගුණාත්මක නිෂ්පාදනයක් ලබා ගැනීමට හේතු වෙයි.
6.2 වැල්දොඩම්
වැනිලා වගාව අස්වැන්න ලබා ගැනීමේ තත්වයට පත්වීමට වසර 3 ක් පමණ ගතවන අතර එම කාලය තුල ඔවුන්ගේ ආදායම තහවුරු කිරීම සදහා වැල්දොඩම් වගාව හදුන්වා දෙන අතර මාස 6න් අස්වැන්න ලබා ගතහැකිය. මෙම පාතදුම්බර කොට්ඨාසයේ ක්‍රියාත්මක laymens Den Agribusiness සමාගම වැල්දොඩම් නිෂ්පාදන මිලදීගැනීම සදහා ඉදිරි පත් වී ඇත.
6.3 සේර
ව්‍යාපෘතිය මගින් ගොවීන් මුලික වැනිලා නිෂ්පාදනයට අමතරව වැනිලා සමඟ අතුරුභෝගයක් ලෙස සේර වගාව සිදු කිරීමට නියමිත අතර එමගින් පාංශු සංරක්ෂණය මෙන්ම ආදායම් මාර්ගයක්ද ඇති වෙයි. අක්කරයකින් සේර වගාව තුලින් වාර්ෂිකව කිලෝ 3000ක අස්වැන්නක් ලබා ගත හැකි අතර මහනුවර වැනිලා වගාකරන්නන්ගේ සංගමය සේර කිලෝ එකක් රු100.00 මිලකට මිලදීගැනීමට එකඟත්වය ප්‍රකාශ කර ඇත.  
6.4 සුළු අපනයන භෝග ගෘහාශ්‍රිතව වගාකිරීම
දැනටත් මෙම ගොවීන් සතුව ඇති සුළු අපනයන භෝග වගාවන් ක්‍රමවත් කර ඉහළ නිෂ්පාදනයක් ලබාගත හැකි පරිදි ප්‍රජාව සවිබල ගන්වනු ලැබේ.
6.5 බිම්මල් නිෂ්පාදනය
බිම්මල් නිෂ්පාදනය සදහා ප්‍රතිලාභීන්හට පහසුකම් සැපයීම ඒ සදහා මඟපෙන්වීම.
6.6  මී පැණි නිෂ්පාදනය
මී මැසි පාලනයට ඉතාමත් යෝග්‍ය ප්‍රදේශයක් බැවින් ප්‍රතිලාභීන් මී මැසි පාලනය වැනි අමතර නිෂ්පාදන කරා යොමු කරවීම.
7 ව්‍යාපෘති සාධාරනීකරණය
ව්‍යාපෘතියේ  ගොවීන් 105 ක ගේ ගොවිපල සංවර්ධනය කරන අතර එක් ගොවිමහතකුගේ අවම අක් ¼ ප්‍රමාණයක ගොවිපලක් සංවර්ධනය කර වාර්ෂිකව සැලකිය යුතු ආදායමක් එක් ගෘහ ඒකකයක් සදහා ලැබෙන පරිදි ව්‍යාපෘතිය සැලසුම් කර ඇත. වැනිලා වගාවෙන් ආදායම් ලබා ගැනීමට ගතවන වසර තුනක කාලයේදීද ගොවියන් හට ප්‍රමාණවත් ආදායමක් ලැබෙන පරිදි අතුරු භෝග වගාව සංවර්ධනය කිරීමට සැලසුම් කර ඇත.   
ප්‍රතිලාභීන් විසින් නිෂ්පාදනය කරන වැනිලා කරල් මහනුවර වැනිලා වගාකරන්නන්ගේ සංගමය මගින් මිලදී ගැනීම සදහා දැනටමත් එකඟතාව පලකර ඇත. එම නිසා ප්‍රතිලාභින්ට නිෂ්පාදන අලෙවිය පිලිබද ගැටළුවක් ඇති නොවේ.
මූලික වියදම ( අක්කර භාගයක වගාවක් සදහා වගාව ආරම්භ කිරීමට)
	අනු අංකය    
	ක්‍රියාකාරකම්/ භාණ්ඩ /උපකරන
	     මුළු ඇස්තමේන්තු  මුදල(රු)
	ප්‍රජා දායකත්වය(රු)
	රජයේ දායකත්වය

	අනු අංකය    
	භූමිය සැකසීම 
	10,000.00
	10,000.00
	0.00

	1
	රෝපන ද්‍රව්‍ය මිලදී ගැනීම හා ප්‍රවාහනය සදහා 75*500
	37,500.00
	0.00
	37,500.00

	2
	ආධාරක කණු සදහා
	7,500.00
	7,500.00
	0.00

	3
	කාබනික පොහොර සදහා
	17,500.00
	17,500.00
	0.00

	4
	පොල්ලෙලි වසුන් යෙදීම සදහා
	12,500.00
	12,500.00
	

	5
	රසායනික ද්‍රව්‍ය සදහා 
	5,000.00
	5,000.00
	0.00

	6
	උපකරණ කට්ටලය (මල් බාල්දිය.පිහිය, අලවංගුව.උදැල්ල)
	10,000.00
	0.00
	10,000.00

	7
	සේර වගා කිරීම සදහා
	10,000.00
	10,000.00
	0.00

	8
	මූලික ආරම්භක වියදම
	110,000.00
	62,500.00
	47,500.00



විචල්‍ය වියදම(දෙවන තෙවන වසර සදහා) 
	අනු අංකය
	යෙදවුම්
	දෙවන වසර වියදම
	තෙවන වසර වියදම

	1
	රසායනික ද්‍රව්‍ය සදහා
	5,000.00
	5,000.00

	2
	කාබනික පොහොර සදහා
	35,000.00
	35,000.00

	3
	වෙනත් නඩත්තු කාර්යන්
	5,000.00
	5,000.00

	
	එකතුව
	45,000.00
	45,000.00


[bookmark: _GoBack]
ආදායම් පුරෝකථනය
	අනු අංකය
	නිෂ්පාදනය
	පලමු වසර
	දෙවන වසර
	තෙවන වසර

	
	
	ඒකක මිල රු.
	ප්‍රමාණය
	ආදායම රු.
	ඒකක මිල රු.
	ප්‍රමාණය
	ආදායම රු.
	ඒකක මිල රු.
	ප්‍රමාණය
	ආදායම රු.

	1
	වැනිලා කරල් අලෙවිය
	
	
	
	
	
	
	5000/-
	150kg
	750,000.00

	2
	සේර අලෙවිය
	100/-
	1200kg
	120,000.00
	100/-
	1500kg
	150,000.00
	110/-
	1800 kg
	198,000.00

	දළ විකිණුම් ආදායම
	
	
	120,000.00
	
	
	150,000.00
	
	
	948,000.00



	අනු අංකය
	නිෂ්පාදනය
	සිවුවන වසර
	පස්වන වසර

	
	
	ඒකක මිල රු.
	ප්‍රමාණය
	ආදායම රු.
	ඒකක මිල රු.
	ප්‍රමාණය
	ආදායම රු.

	1
	වැනිලා කරල් අලෙවිය
	5000/-
	200kg
	1,000,000.00
	5000/-
	300 kg
	1,500,000.00

	2
	වැනිලා දඩු අලෙවිය
	75/-
	1000
	75,000.00
	75-/
	1500
	112,500.00

	3
	සේර අලෙවිය
	110/-
	2000kg
	220,000.00
	110/-
	2500kg
	275,000.00

	දළ විකිණුම් ආදායම
	
	
	1,295,000.00
	
	
	1,887,500.00



ලාභ පුරෝකථනය වාර්තාව -එක් ගෘහ ඒකකයක් සදහා වාර්ෂික
	අනු අංකය
	විස්තරය
	පලමු වසර රු.
	දෙවන වසර රු.
	තෙවන වසර රු.

	1
	දළ විකිණුම් ආදායම
	120,000.00
	150,000.00
	948,000.00

	2
	රසායනික ද්‍රව්‍ය සදහා
	5,000.00
	5,000.00
	5,000.00

	3
	කාබනික පොහොර සදහා
	35,000.00
	35,000.00
	35,000.00

	4
	වෙනත් නඩත්තු කාර්යන්
	5,000.00
	5,000.00
	5,000.00

	5
	මුළු විචල්‍ය වියදම
	45,000.00
	45,000.00
	45,000.00

	6
	දායකය(1-5)
	75,000.00
	105,000.00
	873,000.00

	7
	ක්ෂ්‍ය කිරීම් 
	0.00
	0.00
	0.00

	8
	ලාභය(6-7)
	75,000.00
	105,000.00
	873,000.00


	
	



 ව්‍යාපෘති පිරිවැය 
	 
	 
	 

	අනු අංකය    
	ක්‍රියාකාරකම්
	     මුළු ඇස්තමේන්තු  මුදල(රු)
	ප්‍රජා දායකත්වය(රු)
	රජයේ දායකත්වය(රු)

	පවුල් කේන්ද්‍රීය ව්‍යාපෘතිය 

	 1
	වැනිලා ගෙවතු 116 ක් ඇති කිරීම 
	 
	 
	 

	1.1.1
	භූමිය සැකසීම අක්.9.6ක සමස්ත වගා වපසරිය සදහා
	192,000.00
	192,000.00
	0

	1.1.2
	රෝපන ද්‍රව්‍ය මිලදී ගැනීම හා ප්‍රවාහනය සදහා 75* 9600
	720,000.00
	0.00
	720,000.00

	1.1.3
	ආධාරක කණු සදහා15*9600
	144,000.00
	144,000.00
	0

	1.1.4
	කාබනික පොහොර සදහා
	336,000.00
	336,000.00
	0

	1.1.5
	පොල්ලෙලි වසුන් යෙදීම සදහා
	240,000.00
	240,000.00
	0

	1.1.6
	රසායනික ද්‍රව්‍ය සදහා 
	480,000.00
	480,000.00
	0

	1.1.7
	උපකරණ කට්ටලය (මල් බාල්දිය.පිහිය, අලවංගුව.උදැල්ල)
	1,160,000.00
	 
	1,160,000

	1.1.8
	සේර වගා කිරීම සදහා
	96,000.00
	96,000.00
	0

	 
	එකතුව
	3,368,000.00
	1,488,000.00
	1,880,000.00

	1. 2
	වෙනත්
	 
	 
	 

	1.2.1
	වැනිලා වගාව පිළිබදව ප්‍රතිලාභීන්පුහුණු කිරීම
	75,000.00
	 
	75,000.00

	1.2.4
	විදුලි ආරක්ෂක වැට ලබා දීම
	3,016,000.00
	754,000.00
	1,508,000.00

	 
	එකතුව
	3,091,000.00
	
	1,583,000.00

	 
	පවුල් කේන්ද්‍රීය මුළු පිරිවැය
	6,459,000.00
	2,242,000.00
	3,463,000.00

	 
	ප්‍රජා කේන්ද්‍රීය (පොදු යටිතල පහසුකම් )ව්‍යාපෘති
	 
	 
	 

	1
	වැනිලා සංගමයේ වැනිලා සැකසුම් ධාරිතාවය සංවර්ධනය කිරීම (Curing Box/Digital scale/Moisture meter/Harvesting bucket)
	600,000.00
	0
	600,000.00

	2
	කොම්පෝස්ට් පොහොර නිෂ්පාදන ඒකකයක් ස්ථාපිත කිරීම
	1,000,000.00
	0
	1,000,000.00

	 
	ප්‍රජා කේන්ද්‍රීය මුළු පිරිවැය
	1,600,000.00
	0
	1,600,000.00

	 
	මුළු පිරිවැය
	8,059,000.00
	2,242,000.00
	5,063,000.00

	 
	ප්‍රජා දායකත්වය
	2,242,000.00
	 
	 

	 
	පරිපාලන වියදම2.5%
	145,425.00
	 
	 

	 
	අපේක්ෂිත ප්‍රමාණය 
	5,962,425.00
	 
	 



ව්‍යාපාරයේ සමස්ථ ඇගයීම එක් ගෘහ ඒකකයක් සදහා වාර්ෂික (තෙවන වසර සදහා)

ලාභදායීතාවය   = 100*බදුවලට පෙර ශුද්ධ ලාභය
		              ශුද්ධ විකිණුම්
               =
		100*873,000.00
		    948,000.00
    
     = 92%

ආයෝජන මත ප්‍රතිලාභය= 
                                     100*  බදුවලට පෙර ශුද්ධ ලාභය
ව්‍යාපෘති පිරිවැය
			=100*873,000.00
			   215,000.00

			=406.04%


ප්‍රතිලාභීන් ඔවුන්ගේ ගෙවතු පරිසරය හා රුචිකත්වය මත ආර්ථික ස්ථාවරත්වය තහවුරු කිරීම සඳහා අමතර ආදායම් ක්ෂේත්‍ර ඔවුන් වෙත හඳුන්වාදෙන අතර ඒ සදහා පුහුණු වැඩසටහන් සඳහා යොමු කිරීම, ආයතන සම්බන්ධීකරණයෙන් ණය පහසුකම් ලබා දීම ආදිය සඳහා ව්‍යාපෘතිය මගින් පහසුකම් සපයනු ලැබේ. මෙහි දී මෙම ප්‍රදේශයට වඩා යෝග්‍ය වැල් දොඩම් බිම්මල් වගාව,සේර වගාව, හරිතාගාර තුළ නයිමිරිස් වගාව, මී මැසි පාලනය, සුළු අපනයන භෝග  වගාව,හා බුලත් වගාව හඳුන්වා දී මාසික අවම ආදායම රු 30,000.00 දක්වා වැඩි කිරීමට කටයුතු කරනු  ලැබේ


8.කාලරාමුව
	අනු අංකය
	ඉලක්ක/කාර්යයන්
	කාල රාමුව
	වගකීම

	
	ඉලක්කය
	කාර්යයන්
	ජන
	පෙබ
	මාර්
	අප්‍රේ
	මැයි
	ජූනි
	ජූලි
	අගෝ
	සැප්
	ඔක්
	නොවැ
	දෙසැ
	

	1.
	සෞභාගයා ව්‍යවසායකත්ව වැනිලා නිෂ්පාදන සමිතිය පිහිටු වීම හා ක්‍රියාත්මක කිරීම
	
	
	
	
	
	
	
	
	
	
	
	
	
	සංවර්ධන නිලධාරී/ස.අ./ ප්‍රා.ලේ.

	1.1
	
	සුදුසු ප්‍රතිලාභීන් හදුනා ගැනීම හා නිෂ්පාදන සමිතිය පිහිටු වීම

	
	
	
	
	
	
	
	
	
	
	
	
	

	1.2
	
	ගොවීන්ගේ ගෙවතු සැලසුම් කිරීම හා සංවර්ධනය කිරීම

	
	
	
	
	
	
	
	
	
	
	
	
	

	1.3
	
	හදුනාගත් ගොවියන් පුහුණු වැඩසටහන් සදහා යොමු කිරීම හා පුහුණු කිරීම
	
	
	
	
	
	
	
	
	
	
	
	
	සංවර්ධන නිලධාරී/ස.අ./ ප්‍රා.ලේ

	1.4
	
	රෝපණ ද්‍රව්‍ය ලබා දීම
	
	
	
	
	
	
	
	
	
	
	
	
	සංවර්ධන නිලධාරී/ස.අ./ ප්‍රා.ලේ

	1.5
	
	ගොවිපල සදහා අවශ්‍ය අනෙකුත් උපකරන ලබා දීම
	
	
	
	
	
	
	
	
	
	
	
	
	සංවර්ධන නිලධාරී/ස.අ./ ප්‍රා.ලේ

	2
	ගොවියන් වෙත සුදුසු විකල්ප ආදායම් මාර්ග හඳුන්වා දී මාසික ආදායම වැඩි කිරීම
	
	
	
	
	
	
	
	
	
	
	
	
	
	

	2.1
	
	වෙනත් ස්ව්‍යං රැකියා ක්ෂේත්‍ර හදුනා ගැනීම
	
	
	
	
	
	
	
	
	
	
	
	
	සංවර්ධන නිලධාරී/ස.අ./ ප්‍රා.ලේ.

	2.2
	
	ඒ සඳහා පුහුණු වැඩසටහන් සඳහා යොමු කිරීම
	
	
	
	
	
	
	
	
	
	
	
	
	සංවර්ධන නිලධාරී/ස.අ./ ප්‍රා.ලේ.

	2.3
	
	ආයතන සම්බන්ධීකරණයෙන් අදාල රාජ්‍ය ආයතනවල සහයෝගය එම ස්ව්‍යං රැකියා 
ව්‍යාපෘති සඳහා ලබා දීම

	
	
	
	
	
	
	
	
	
	
	
	
	සංවර්ධන නිලධාරී/ස.අ./ ප්‍රා.ලේ.

	2.4
	
	වගා කරුවන්ගේ ගොවිපල අධීක්ෂණය
	
	
	
	
	
	
	
	
	
	
	
	
	සංවර්ධන නිලධාරී/ස.අ./ ප්‍රා.ලේ.

	3
	මීගම්මන  හා මීගමවත්ත වැනිලා වගාකරන්නන්ගේ සංගමයේ සැකසුම් ධාරිතාවය වැඩි කිරීම

